ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 25.06.1996 
COM(96) 299 τελικό 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
με την οποία εξουσιοδοτείται η Γαλλική Δημοκρατία να εφαρμόσει ή να συνεχίσει 
να εφαρμόζει, σε ορισμένα πετρελαιοειδή που χρησιμοποιούνται για 
συγκεκριμένους σκοπούς, μειωμένους συντελεστές ειδικών φόρων κατανάλωσης ή 
απαλλαγές από τονειδικούς φόρους κατανάλωσης, σύμφωνα με τις διαδικασίες του 
άρθρου 8, παράγραφος 4 της οδηγίας 92/81/ΕΟΚ 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Σύμφωνα με το άρθρο 8, παράγραφος 4, της οδηγίας 92/81/ΕΟΚ του Συμβουλίου1 
σχετικά με την εναρμόνιση των διαρθρώσεων των ειδικών φόρων κατανάλωσης 
που επιβάλλονται στα πετρελαιοειδή, το Συμβούλιο, με ομόφωνη απόφαση του 
μετά από πρόταση της Επιτροπής, μπορεί να εξουσιοδοτήσει ένα κράτος μέλος να 
εισαγάγει απαλλαγές ή μειώσεις των ειδικών φόρων κατανάλωσης για λόγους που 
συνδέονται με ορισμένες ειδικές πολιτικές. 
Οι γαλλικές αρχές ενημέρωσαν την Επιτροπή για την επιθυμία τους να χορηγήσουν 
απαλλαγή από τους ειδικούς φόρους κατανάλωσης,στα όρια μιας ετήσιας 
ποσόστωσης, στο αέριο υγροποιημένου πετρελαίου και το φυσικό αέριο όταν 
χρησιμοποιούνται ως καύσιμα για τις δημόσιες μεταφορές στο πλαίσιο ενός 
προγράμματος για τη μείωση της ρύπανσης, για το οποίο μπορεί να εφαρμοστεί η 
διαδικασία που προβλέπεται στο άρθρο 8, παράγραφος 4. 
Σύμφωνα με τις διατάξεις της οδηγίας, το αίτημα αυτό κοινοποιήθηκε στα κράτη 
μέλη. 
Η οδηγία προβλέπει ότι η Επιτροπή εξετάζει ανά τακτά διαστήματα αυτές τις 
απαλλαγές και μειώσεις. Αν η Επιτροπή θεωρήσει ότι δεν μπορούν να διατηρηθούν 
γιατί στρεβλώνουν τον ανταγωνισμό ή τη λειτουργία της εσωτερικής αγοράς ή 
λόγω της πολιτικής της Κοινότητας στον τομέα της προστασίας του 
περιβάλλοντος, υποβάλλει ανάλογες προτάσεις στο Συμβούλιο. Σε κάθε περίπτωση 
αυτή η παρέκκλιση θα πρέπει να εξετασθεί το αργότερο την 31 Δεκεμβρίου 1998. Το 
Συμβούλιο εξετάζει την κατάσταση έχοντας ως βάση μια πρόταση της Επιτροπής 
και αποφασίζει κατά πόσο είναι απαραίτητο να την αναστείλει, την προσαρμόσει ή 
την παρατείνει. 
ΕΕ αριθ. L 316 της 31ης Οκτωβρίου 1992, σελ. 12. 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
με την οποία εξουσιοδοτείται η Γαλλική Δημοκρατία να εφαρμόσει ή να συνεχίσει 
να εφαρμόζει, σε ορισμένα πετρελαιοειδή που χρησιμοποιούνται για 
συγκεκριμένους σκοπούς, μειωμένους συντελεστές ειδικών φόρων κατανάλωσης ή 
απαλλαγές από τονειδικούς φόρους κατανάλωσης, σύμφωνα με τις διαδικασίες του 
άρθρου 8, παράγραφος 4 της οδηγίας 92/81/ΕΟΚ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη : 
τη συνθήκη για την ίδρυση της Ευρωπαϊκής Κοινότητας, 
την οδηγία 92/81/ΕΟΚ του Συμβουλίου, της 19ης Οκτωβρίου 1992, για την 
εναρμόνιση των διαρθρώσεων των ειδικών φόρων κατανάλωσης που επιβάλλονται 
στα πετρελαιοειδή, και ιδιαίτερα το άρθρο 8, παράγραφος 4, 
την πρόταση της Επιτροπής, 
Εκτιμώντας : 
ότι, σύμφωνα με το άρθρο 8, παράγραφος 4, της οδηγίας 92/81/ΕΟΚ το Συμβούλιο 
μπορεί με ομόφωνη απόφαση του μετά από πρόταση της Επιτροπής να 
εξουσιοδοτήσει ένα κράτος μέλος να εισαγαγάγει απαλλαγές από ειδικούς φόρους 
κατανάλωσης ή μειωμένους συντελεστές ειδικών φόρων κατανάλωσης σε 
πετρελαιοειδή για λόγους που συνδέονται με ορισμένες ειδικές πολιτικές· 
ότι οι γαλλικές αρχές ενημέρωσαν την Επιτροπή για την επιθυμία τους να 
χορηγήσουν απαλλαγή από τους ειδικούς φόρους κατανάλωσης, από την 1η 
Ιανουαρίου 1997, στο αέριο από υγροποιημένο πετρέλαιο και το φυσικό αέριο 
όταν χρησιμοποιούνται ως καύσιμα για τις δημόσιες μεταφορές, στα όρια μιας 
ετήσιας ποσόστωσης και στο πλαίσιο ενός προγράμματος για τη μείωση της 
ρύπανσης, για το οποίο μπορεί να εφαρμοστεί η διαδικασία που προβλέπεται στο 
άρθρο 8, παράγραφος 4· 
ότι τα άλλα κράτη μέλη ενημερώθηκαν για την κοινοποίηση αυτή· 
ότι η Επιτροπή και όλα τα κράτη μέλη δέχονται ότι η απαλλαγή αυτή 
δικαιολογείται εξαιτίας ειδικών πολιτικών και ότι δεν δημιουργεί στρεβλώσεις του 
ανταγωνισμού ούτε παρεμποδίζει τη λειτουργία της εσωτερικής αγοράς· 
ότι η Επιτροπή εξετάζει ανά τακτά διαστήματα τις μειώσεις των συντελεστών και 
τις απαλλαγές από ειδικούς φόρους κατανάλωσης για να ελέγξει ότι είναι 
συμβιβάσιμες με τη λειτουργία της εσωτερικής αγοράς ή με την πολιτική της 
Κοινότητας στον τομέα της προστασίας του περιβάλλοντος· 
ότι σύμφωνα με το άρθρο 8, παράγραφος 6, της οδηγίας 92/81/ΕΟΚ, το Συμβούλιο 
εξετάζει εκ νέου την κατάσταση το αργότερο στις 31 Δεκεμβρίου 1996, με βάση 
έκθεση της Επιτροπής, 
ότι η Γαλλία ζήτησε μια παρέκκλιση εφαρμοστέα από την 1η Ιανουαρίου 1997, το 
Συμβούλιο θα εξετάσει εκ νέου την παρούσα παρέκκλιση, έχοντας ως βάση μια 
έκθεση της Επιτροπής, πριν από την 31 Δεκεμβρίου 1998. 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : 
Αρθρο 1 
Ως τις 31 Δεκεμβρίου 1998 σύμφωνα με τις διατάξεις του άρθρου 8, παράγραφος 4, 
της οδηγίας 92/81/ΕΟΚ και τηρουμένων των υποχρεώσεων που προβλέπονται από 
την οδηγία 92/82/ΕΟΚ του Συμβουλίου της 19ης Οκτωβρίου 1992, για την 
προσέγγιση των ειδικών φόρων κατανάλωσης που επιβάλλονται στα 
πετρελαιοειδή2 η Γαλλία εξουσιοδοτείται να εφαρμόσει απαλλαγή των ειδικών 
φόρων κατανάλωσης για το αέριο υγροποιημένου πετρελαίου που χρησιμοποιείται 
ως καύσιμο για οχήματα τοπικών δημοσίων μεταφορών, στα όρια μιας ετήσιας 
ποσόστωσης 
Αρθρο 2 
Η παρούσα απόφαση απευθύνεται στη γαλλική δημοκρατία. 
Έγινε στις Βρυξέλλες, στις Για το Συμβούλιο 
Ο Πρόεδρος 
ΕΕ αριθ. L 316 της 31ης Οκτωβρίου 1992, σελ. 19. 

ISSN 0254-1483 
COM(96) 299 τελικό 
ΕΓΓΡΑΦΑ 
GR 02 09 12 
Αριθ. καταλόγου : CB-CO-96-308-GR-C 
ISBN 92-78-05764-9 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
L